title: Regulamentul de punere în aplicare (UE) nr. 1014/2013 al Comisiei din 22 octombrie 2013 de modificare a Regulamentelor (CE) nr. 2380/2001, (CE) nr. 1289/2004, (CE) nr. 1455/2004, (CE) nr. 1800/2004, (CE) nr. 600/2005, (UE) nr. 874/2010 și a Regulamentelor de punere în aplicare (UE) nr. 388/2011, (UE) nr. 532/2011 și (UE) nr. 900/2011 în ceea ce privește numele titularului autorizației pentru anumiți aditivi în hrana animalelor  Text cu relevanță pentru SEE

text:
               23.10.2013

               RO

               Jurnalul Oficial al Uniunii Europene

               L 281/1

         REGULAMENTUL DE PUNERE ÎN APLICARE (UE) NR. 1014/2013 AL COMISIEI
   din 22 octombrie 2013
   de modificare a Regulamentelor (CE) nr. 2380/2001, (CE) nr. 1289/2004, (CE) nr. 1455/2004, (CE) nr. 1800/2004, (CE) nr. 600/2005, (UE) nr. 874/2010 și a Regulamentelor de punere în aplicare (UE) nr. 388/2011, (UE) nr. 532/2011 și (UE) nr. 900/2011 în ceea ce privește numele titularului autorizației pentru anumiți aditivi în hrana animalelor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:

               (1)

               Pfizer Ltd. a înaintat o cerere, în conformitate cu articolul 13 alineatul (3) din Regulamentul (CE) nr. 1831/2003, prin care propune modificarea numelui deținătorului autorizațiilor în ceea ce privește Regulamentele (CE) nr. 2380/2001 (2), (CE) nr. 1289/2004 (3), (CE) nr. 1455/2004 (4), (CE) nr. 1800/2004 (5), (CE) nr. 600/2005 (6), (UE) nr. 874/2010 (7) ale Comisiei și Regulamentele de punere în aplicare (UE) nr. 388/2011 (8), (UE) nr. 532/2011 (9) și (UE) nr. 900/2011 (10) ale Comisiei.

               (2)

               Solicitantul susține că, în urma deciziei Pfizer Ltd. de a-și transforma divizia pentru sănătate animală într-o societate autonomă sub numele de Zoetis Belgium SA și de a transfera toate autorizațiile de introducere pe piață pentru coccidiostatice de la Pfizer Ltd. către Zoetis Belgium SA, aceasta din urmă deține drepturile de introducere pe piață a aditivilor decochinat, lasalocid A sodiu, maduramicin amoniu alfa, clorhidrat de robenidină și salinomicin.

               (3)

               Propunerea de modificare a condițiilor autorizațiilor este de natură pur administrativă și nu implică necesitatea unei noi evaluări a aditivilor în cauză. Autoritatea Europeană pentru Siguranța Alimentară a fost informată cu privire la cerere.

               (4)

               Pentru a permite solicitantului să-și exercite drepturile de comercializare sub denumirea Zoetis Belgium SA, este necesară schimbarea condițiilor autorizațiilor respective.

               (5)

               Prin urmare, Regulamentele (CE) nr. 2380/2001, (CE) nr. 1289/2004, (CE) nr. 1455/2004, (CE) nr. 1800/2004, (CE) nr. 600/2005, (UE) nr. 874/2010 și Regulamentele de punere în aplicare (UE) nr. 388/2011, (UE) nr. 532/2011 și (UE) nr. 900/2011 ar trebui modificate în consecință.

               (6)

               Întrucât modificările condițiilor autorizațiilor nu sunt legate de motive de siguranță, este adecvat să se prevadă o perioadă de tranziție pe parcursul căreia să se poată epuiza stocurile existente.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Modificare a Regulamentului (CE) nr. 2380/2001
   În coloana a doua din anexă, „Pfizer Ltd.” se înlocuiește cu „Zoetis Belgium SA”.
   Articolul 2
   Modificare a Regulamentului (CE) nr. 1289/2004
   În coloana a doua din anexă, „Pfizer Ltd.” se înlocuiește cu „Zoetis Belgium SA”.
   Articolul 3
   Modificare a Regulamentului (CE) nr. 1455/2004
   În coloana a doua din anexă, „Pfizer Ltd.” se înlocuiește cu „Zoetis Belgium SA”.
   Articolul 4
   Modificare a Regulamentului (CE) nr. 1800/2004
   În coloana a doua din anexă, „Pfizer Ltd.” se înlocuiește cu „Zoetis Belgium SA”.
   Articolul 5
   Modificare a Regulamentului (CE) nr. 600/2005
   În coloana a doua din anexa I, „Pfizer Ltd.” se înlocuiește cu „Zoetis Belgium SA”.
   Articolul 6
   Modificare a Regulamentului (UE) nr. 874/2010
   Regulamentul (UE) nr. 874/2010 se modifică după cum urmează:

               (a)

               în titlu, „Alpharma (Belgia) BVBA” se înlocuiește cu „Zoetis Belgium SA”;

               (b)

               în coloana a doua din anexă, „Pfizer Ltd.” se înlocuiește cu „Zoetis Belgium SA”.

         Articolul 7
   Modificare a Regulamentului de punere în aplicare (UE) nr. 388/2011
   Regulamentul de punere în aplicare (UE) nr. 388/2011 se modifică după cum urmează:

               (a)

               în titlu, „Alpharma (Belgia) BVBA” se înlocuiește cu „Zoetis Belgium SA”;

               (b)

               în coloana a doua din anexă, „Pfizer Ltd.” se înlocuiește cu „Zoetis Belgium SA”.

         Articolul 8
   Modificare a Regulamentului de punere în aplicare (UE) nr. 532/2011
   Regulamentul de punere în aplicare (UE) nr. 532/2011 se modifică după cum urmează:

               (a)

               în titlu, „Alpharma (Belgia) BVBA” se înlocuiește cu „Zoetis Belgium SA”;

               (b)

               în coloana a doua din anexa I, „Pfizer Ltd.” se înlocuiește cu „Zoetis Belgium SA”.

         Articolul 9
   Modificare a Regulamentului de punere în aplicare (UE) nr. 900/2011
   Regulamentul de punere în aplicare (UE) nr. 900/2011 se modifică după cum urmează:

               (a)

               în titlu, „Alpharma (Belgia) BVBA” se înlocuiește cu „Zoetis Belgium SA”;

               (b)

               în coloana a doua din anexă, „Pfizer Ltd.” se înlocuiește cu „Zoetis Belgium SA”.

         Articolul 10
   Măsuri tranzitorii
   Stocurile existente care au fost produse și etichetate înainte 12 noiembrie 2013 în conformitate cu normele aplicabile înainte 12 noiembrie 2013 pot continua să fie introduse pe piață și pot fi utilizate până la epuizarea acestora.
   Articolul 11
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 octombrie 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  Regulamentul (CE) nr. 2380/2001 al Comisiei din 5 decembrie 2001 privind autorizarea pentru o perioadă de 10 ani a unui aditiv în hrana pentru animale (JO L 321, 6.12.2001, p. 18).

      (3)  Regulamentul (CE) nr. 1289/2004 al Comisiei din 14 iulie 2004 privind autorizarea pe o perioadă de 10 ani a utilizării în hrana animalelor a aditivului „Deccox®” aparținând grupei coccidiostaticelor și altor substanțe medicamentoase (JO L 243, 15.7.2004, p. 15).

      (4)  Regulamentul (CE) nr. 1455/2004 al Comisiei din 16 august 2004 privind autorizarea pe o perioadă de 10 ani a utilizării în hrana animalelor a aditivului „Avatec 15 %” aparținând grupei coccidiostaticelor și altor substanțe medicamentoase (JO L 269, 17.8.2004, p. 14).

      (5)  Regulamentul (CE) nr. 1800/2004 al Comisiei din 15 octombrie 2004 privind autorizarea pe o perioadă de 10 ani a utilizării în hrana animalelor a aditivului „Cycostat 66G” aparținând grupei coccidiostaticelor și altor substanțe medicamentoase (JO L 317, 16.10.2004, p. 37).

      (6)  Regulamentul (CE) nr. 600/2005 al Comisiei din 18 aprilie 2005 privind o nouă autorizare pe o perioadă de 10 ani a unui coccidiostatic ca aditiv în hrana animalelor, autorizarea provizorie a unui aditiv și autorizarea permanentă a anumitor aditivi în hrana animalelor (JO L 99, 19.4.2005, p. 5).

      (7)  Regulamentul (UE) nr. 874/2010 al Comisiei din 5 octombrie 2010 privind autorizarea lasalocidului A sodiu ca aditiv pentru hrana curcanilor de cel mult 16 săptămâni [titularul autorizației: Alpharma (Belgia) BVBA] și de modificare a Regulamentului (CE) nr. 2430/1999 (JO L 263, 6.10.2010, p. 1).

      (8)  Regulamentul de punere în aplicare (UE) nr. 388/2011 al Comisiei din 19 aprilie 2011 privind autorizarea maduramicin amoniu alfa ca aditiv furajer destinat puilor pentru îngrășat [titularul autorizației: Alpharma (Belgia) BVBA] și de modificare a Regulamentului (CE) nr. 2430/1999 (JO L 104, 20.4.2011, p. 3).

      (9)  Regulamentul de punere în aplicare (UE) nr. 532/2011 al Comisiei din 31 mai 2011 privind autorizarea clorhidratului de robenidină ca aditiv furajer destinat iepurilor pentru reproducere și iepurilor pentru îngrășare [titularul autorizației: Alpharma (Belgia) BVBA] și de modificare a Regulamentelor (CE) nr. 2430/1999 și (CE) nr. 1800/2004 (JO L 146, 1.6.2011, p. 7).

      (10)  Regulamentul de punere în aplicare (UE) nr. 900/2011 al Comisiei din 7 septembrie 2011 privind autorizarea lasalocidului A sodiu ca aditiv furajer pentru fazani, bibilici, prepelițe și potârnichi, altele decât păsările ouătoare [titularul autorizației: Alpharma (Belgia) BVBA] (JO L 231, 8.9.2011, p. 15).


title: Regulamentul de punere în aplicare (UE) nr. 985/2012 al Comisiei din 24 octombrie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               25.10.2012

               RO

               Jurnalul Oficial al Uniunii Europene

               L 295/12

         REGULAMENTUL DE PUNERE ÎN APLICARE (UE) NR. 985/2012 AL COMISIEI
   din 24 octombrie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 octombrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  32,3

                  MA

                  56,0

                  MK

                  36,4

                  ZZ

                  41,6

                  0707 00 05

                  MK

                  25,7

                  TR

                  122,1

                  ZZ

                  73,9

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  88,1

                  CL

                  85,7

                  TR

                  90,5

                  ZA

                  112,0

                  ZZ

                  94,1

                  0806 10 10

                  BR

                  262,0

                  MK

                  80,9

                  TR

                  155,8

                  ZZ

                  166,2

                  0808 10 80

                  AR

                  216,2

                  CL

                  148,8

                  MK

                  29,8

                  NZ

                  106,2

                  ZA

                  140,5

                  ZZ

                  128,3

                  0808 30 90

                  CN

                  60,3

                  TR

                  106,9

                  ZZ

                  83,6

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 1241/2013 al Comisiei din 25 noiembrie 2013 de înregistrare a unei denumiri în Registrul denumirilor de origine protejate și al indicațiilor geografice protejate [Aceite Sierra del Moncayo (DOP)]

text:
               4.12.2013

               RO

               Jurnalul Oficial al Uniunii Europene

               L 323/3

         REGULAMENTUL DE PUNERE ÎN APLICARE (UE) NR. 1241/2013 AL COMISIEI
   din 25 noiembrie 2013
   de înregistrare a unei denumiri în Registrul denumirilor de origine protejate și al indicațiilor geografice protejate [Aceite Sierra del Moncayo (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Aceite Sierra del Moncayo” depusă de Spania a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție, în conformitate cu articolul 51 din Regulamentul (UE) nr. 1151/2012, denumirea „Aceite Sierra del Moncayo” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 noiembrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO C 187, 29.6.2013, p. 19.

      ANEXĂ
      Produse agricole destinate consumului uman enumerate în anexa I la tratat:

         Clasa 1.5.   Uleiuri și grăsimi (unt, margarină, uleiuri etc.)

      SPANIA
      Aceite Sierra del Moncayo (DOP)


title: Regulamentul de punere în aplicare (UE) 2015/805 al Comisiei din 19 mai 2015 privind clasificarea anumitor mărfuri în Nomenclatura combinată

text:
               23.5.2015

               RO

               Jurnalul Oficial al Uniunii Europene

               L 128/10

         REGULAMENTUL DE PUNERE ÎN APLICARE (UE) 2015/805 AL COMISIEI
   din 19 mai 2015
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 mai 2015.

            Pentru Comisie,

            pentru președinte

         Heinz ZOUREK

            Director general pentru impozitare și uniune vamală

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Un instrument electronic (așa-numit „girometru”) cu o greutate de 35 g, cuprinzând maximum trei senzori de viteză unghiulară, într-o carcasă cu dimensiunile de 24 × 24 × 28 mm. Carcasa conține și un senzor de temperatură, precum și diverse componente electronice și este echipată cu un cablu.
                  Instrumentul percepe viteza unghiulară într-un interval de aproximativ 50-1 200 °/s (grade pe secundă) și produce, prin intermediul componentelor sale electronice, un semnal de ieșire electric proporțional cu valorile detectate. Semnalul nu este afișat pe instrument, ci este transmis altor aparate conectate prin cablu.
                  Senzorul de temperatură oferă informații pentru compensarea eventualelor variații ale semnalului de ieșire din cauza unor schimbări de temperatură.
                  Aparatul este prezentat pentru a fi utilizat ca să dea unor aparate diverse, precum turbine eoliene, motoare sau mașini industriale, instrucțiuni privind poziția adecvată pentru funcționare.

                  9031 80 38

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 de la capitolul 90, precum și pe baza textelor codurilor NC 9031 , 9031 80  și 9031 80 38 .
                  Dat fiind că instrumentul conține atât senzori de viteză unghiulară, cât și un senzor de temperatură, acesta reprezintă o combinație de mașini, ale cărei componente sunt asamblate împreună pentru a forma un tot în sensul notei 3 de la capitolul 90 (nota 3 de la secțiunea XVI). Dat fiind că senzorul de temperatură este utilizat în principal pentru a furniza informații pentru compensarea semnalului de ieșire, funcția principală a instrumentului este realizată de senzorii de viteză unghiulară.
                  Dat fiind că instrumentul nu este utilizat pentru navigație, clasificarea la poziția 9014 , ca instrumente de navigație sau ca piese și accesorii ale acestora, este exclusă.
                  Deși instrumentul percepe numărul de grade pe secundă, el nu este asimilat indicatoarelor de viteză de la poziția 9029 , deoarece valorile detectate nu sunt indicate pe instrument, ci transmise, sub formă de semnal electric, altor aparate.
                  Prin urmare, articolul trebuie clasificat la codul NC 9031 80 38 , ca alte instrumente, aparate și mașini electronice de măsură sau de control nedenumite în altă parte în capitolul 90.


title: Regulamentul de punere în aplicare (UE) nr. 1132/2013 al Comisiei din 7 noiembrie 2013 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Stelvio/Stilfser (DOP)]

text:
               13.11.2013

               RO

               Jurnalul Oficial al Uniunii Europene

               L 302/20

         REGULAMENTUL DE PUNERE ÎN APLICARE (UE) NR. 1132/2013 AL COMISIEI
   din 7 noiembrie 2013
   de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Stelvio/Stilfser (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a modificării elementelor din caietul de sarcini al denumirii de origine protejate „Stelvio”/„Stilfser”, înregistrată în temeiul Regulamentului (CE) nr. 148/2007 al Comisiei (2).

               (2)

               Deoarece modificările respective nu sunt minore în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 46, 16.2.2007, p. 14.

      (3)  JO C 77, 15.3.2013, p. 29.

      ANEXĂ
      Produse agricole destinate consumului uman, enumerate în anexa I la tratat:

         Clasa 1.3.   Brânzeturi

      ITALIA
      Stelvio/Stilfser (DOP)


title: Regulamentul de punere în aplicare (UE) nr. 862/2013 al Comisiei din 5 septembrie 2013 de aprobare a unei modificări care nu este minoră în caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Casatella Trevigiana (DOP)]

text:
               7.9.2013

               RO

               Jurnalul Oficial al Uniunii Europene

               L 240/15

         REGULAMENTUL DE PUNERE ÎN APLICARE (UE) NR. 862/2013 AL COMISIEI
   din 5 septembrie 2013
   de aprobare a unei modificări care nu este minoră în caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Casatella Trevigiana (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               Regulamentul (UE) nr. 1151/2012 a intrat în vigoare la 3 ianuarie 2013. Acesta a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 9 alineatul (1) primul paragraf din Regulamentul (CE) nr. 510/2006, Comisia a examinat cererea Italiei de aprobare a unei modificări a caietului de sarcini al denumirii de origine protejate „Casatella Trevigiana”, înregistrată în temeiul Regulamentului (CE) nr. 487/2008 al Comisiei (3).

               (3)

               Deoarece modificarea respectivă nu este minoră, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 6 alineatul (2) din Regulamentul (CE) nr. 510/2006. Deoarece Comisiei nu i-a fost notificată nicio declarație de opoziție, în conformitate cu articolul 7 din regulamentul respectiv, modificarea trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 septembrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12 2012, p. 1.

      (2)  JO L 93, 31.3.2006, p. 12.

      (3)  JO L 143, 3.6.2008, p. 12.

      (4)  JO C 322, 24.10.2012, p. 4.

      ANEXĂ
      Produse agricole destinate consumului uman, enumerate în anexa I la tratat:

         Clasa 1.3.   Brânzeturi

      ITALIA
      Casatella Trevigiana (DOP)


title: Regulamentul de punere în aplicare (UE) nr. 264/2013 al Comisiei din 18 martie 2013 de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Cipolla Rossa di Tropea Calabria (IGP)]

text:
               22.3.2013

               RO

               Jurnalul Oficial al Uniunii Europene

               L 82/28

         REGULAMENTUL DE PUNERE ÎN APLICARE (UE) NR. 264/2013 AL COMISIEI
   din 18 martie 2013
   de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Cipolla Rossa di Tropea Calabria (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 53 alineatul (2) al doilea paragraf,
   întrucât:

               (1)

               Regulamentul (UE) nr. 1151/2012 a intrat în vigoare la 3 ianuarie 2013. Acesta a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 9 alineatul (1) primul paragraf din Regulamentul (CE) nr. 510/2006, Comisia a examinat cererea Italiei de aprobare a unei modificări a caietului de sarcini al indicației geografice protejate „Cipolla Rossa di Tropea Calabria”, înregistrată în temeiul Regulamentului (CE) nr. 284/2008 al Comisiei (3).

               (3)

               Cererea are drept scop modificarea caietului de sarcini pentru a preciza prezentarea și ambalarea, precum și etichetarea cepelor.

               (4)

               Comisia a examinat modificarea în cauză și a hotărât că este justificată. Deoarece modificarea este minoră, Comisia o poate aproba fără a recurge la procedura prevăzută la articolele 50-52 din Regulamentul (UE) nr. 1151/2012,

         ADOPTĂ PREZENTUL REGULAMENT:
   Articolul 1
   Caietul de sarcini al indicației geografice protejate „Cipolla Rossa di Tropea Calabria” se modifică în conformitate cu anexa I la prezentul regulament.
   Articolul 2
   Documentul unic care reia elementele principale ale caietului de sarcini figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 martie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12 2012, p. 1.

      (2)  JO L 93, 31.3.2006, p. 12.

      (3)  JO L 86, 28.3.2008, p. 21.

      ANEXA I
      Se aprobă următoarea modificare a caietului de sarcini al indicației geografice protejate „Cipolla Rossa di Tropea Calabria”:

                  —

                  La articolul 5 alineatele (6) și (7), textul următor:

                     „După recoltare, bulbii de ceapă trebuie să fie curățați de învelișul exterior încărcat cu pământ; tulpinile trebuie tăiate la 40 cm; bulbii sunt legați în fascicule și așezați în cutii.
                     În cazul cepei destinate consumului în stare proaspătă (cipolla da consumo fresco), bulbii sunt curățați de învelișul exterior, iar tulpinile de peste 60 cm sunt tăiate; bulbii sunt apoi legați în fascicule de 5-8 kg și așezați în cutii de diferite dimensiuni.”

                  se înlocuiește cu următorul text:

                     „După recoltare, bulbii de ceapă trebuie să fie curățați de învelișul exterior încărcat cu pământ; tulpinile trebuie tăiate la 30-60 cm; bulbii trebuie legați în mănunchiuri și așezați în cutii.
                     În cazul cepei destinate consumului în stare proaspătă (cipolla da consumo fresco), bulbii sunt curățați de învelișul exterior, iar tulpinile sunt tăiate la 35-60 cm. Cepele sunt apoi legate în mănunchiuri de 1,5-6 kg și așezate în cutii sau lădițe.”

                  —

                  La articolul 9 alineatul (2), textul următor:

                     „Pentru comercializarea cepelor cu IGP «Cipolla Rossa di Tropea Calabria», acestea trebuie condiționate după cum urmează:

                                 —

                                 cepele trebuie legate în mănunchiuri și așezate în cutii de carton, de plastic sau în lădițe de lemn, pregătite pentru vânzare;

                                 —

                                 cipolla da consumo fresco se adună în legături de 5-8 kg și se așează în cutii de diferite dimensiuni.”

                  se înlocuiește cu următorul text:

                     „Pentru comercializarea cepelor cu IGP «Cipolla Rossa di Tropea Calabria», acestea trebuie condiționate după cum urmează:

                                 —

                                 cepele trebuie legate în mănunchiuri și așezate în cutii de carton, de plastic sau în lădițe de lemn, pregătite pentru vânzare;

                                 —

                                 cipolla da consumo fresco se adună în legături de 1,5-6 kg și se așează în cutii de diferite dimensiuni.”

                  Dispozițiile referitoare la pregătirea produsului pentru ambalare au fost modificate pentru a permite folosirea mai multor dimensiuni de ambalaje și pentru a se respecta noile cerințe privind ambalarea.

                  —

                  La articolul 9 alineatul (4), textul următor:

                     „Numărul minim de cepe necesar pentru a forma o împletitură, indiferent de dimensiunea cepelor, este de șase, iar numărul de cepe și greutatea trebuie să fie uniforme pentru fiecare tip de ambalaj.”

                  se înlocuiește cu următorul text:

                     „Numărul minim de cepe necesar pentru a forma o împletitură, indiferent de dimensiunea cepelor, este șase.”

                  Astfel se acordă o mai mare libertate negustorilor locali la împletirea legăturilor, în ceea ce privește atât numărul, cât și dimensiunea cepelor.

                  —

                  La articolul 9 alineatul (7), textul următor:

                     „La comercializare, cipollotti și cipolle da consumo fresco în legături, precum și cipolla da serbo în împletituri trebuie să poarte o etichetă adezivă cu logoul și cu marca pentru a permite identificarea clară a produsului.”

                  se înlocuiește cu următorul text:

                     „La comercializare, cipollotti și cipolla da serbo în împletituri trebuie să poarte o etichetă adezivă sau similară, cu logoul Uniunii și cu marca produsului, iar cipolle da consumo fresco, așezate în cutii sau lădițe, trebuie să poarte eticheta completă, cu denumirea companiei, cu logoul Uniunii, cu marca și tipul produsului, pentru a asigura trasabilitatea și pentru a facilita recunoașterea clară a produsului.”

                  În cazul „Cipolla Rossa di Tropea Calabria” de tip cipolle da consumo fresco condiționate sub formă de legături, se prevede aplicarea, la nivelul fiecărei legături, a unei etichete pe care să figureze denumirea companiei, logoul Uniunii, marca și tipul produsului. Astfel, fiecare legătură va avea o etichetă care să conțină toate informațiile care îi sunt necesare consumatorului pentru a identifica produsul.

                  —

                  Se actualizează trimiterile la Regulamentul (CEE) nr. 2081/92 din caietul de sarcini al produsului.

      ANEXA II

         DOCUMENT UNIC

      Regulamentul (CE) nr. 510/2006 (1)

         „CIPOLLA ROSSA DI TROPEA CALABRIA”

      Nr. CE: IT-PGI-0105-0369-28.09.2011

         IGP (X) DOP ( )

      1.   Denumire

      „Cipolla Rossa di Tropea Calabria”
      2.   Statul membru sau țara terță

      Italia
      3.   Descrierea produsului agricol sau alimentar

      3.1.   Tip de produs

                  Clasa 1.6:

                  Fructe, legume și cereale în stare proaspătă sau prelucrate

            3.2.   Descrierea produsului căruia i se aplică denumirea de la punctul 1

      Indicația geografică protejată (IGP) „Cipolla Rossa di Tropea Calabria” desemnează bulbii din specia Allium Cepa, care face parte exclusiv din următoarele ecotipuri autohtone și care se caracterizează prin forma sa deosebită și prin formarea timpurie a bulbilor, ca efect al fotoperioadei:

                  —

                  „Tondo Piatta” sau cultura timpurie;

                  —

                  „Mezza Campana” sau cultura semitimpurie;

                  —

                  „Allungata” sau cultura târzie.

            Se disting trei tipuri de produs:

                  „Cipollotto”:

                              —

                              culoare: alb-rozaliu-violaceu;

                              —

                              gust: dulce și plăcut;

                              —

                              dimensiune: a se vedea standardele fixate prin normele comunitare.

                  „Cipolla da consumo fresco” (ceapă destinată consumului în stare proaspătă):

                              —

                              culoare: alb-roșiatic-violaceu;

                              —

                              gust: dulce și plăcut;

                              —

                              dimensiune: a se vedea standardele fixate prin normele comunitare.

                  „Cipolla da serbo” (ceapă pentru conservare):

                              —

                              culoare: roșu-violaceu;

                              —

                              gust: dulce și crocant;

                              —

                              dimensiune: a se vedea standardele fixate prin normele comunitare.

            3.3.   Materii prime (numai pentru produsele prelucrate)

      —
      3.4.   Hrană pentru animale (numai pentru produsele de origine animală)

      —
      3.5.   Etape specifice ale producției care trebuie să se desfășoare în aria geografică delimitată

      Toate etapele de producție, de la semănarea la recoltarea „Cipolla Rossa di Tropea Calabria”, trebuie să se desfășoare în aria geografică de producție.
      3.6.   Norme specifice privind felierea, răzuirea, ambalarea etc.

      După recoltare, bulbii de „Cipolla Rossa di Tropea Calabria” sunt prelucrați după cum urmează:

                  —

                  după recoltare, bulbii de cipollotti trebuie să fie curățați de învelișul exterior încărcat cu pământ; tulpinile trebuie tăiate la 30-60 cm; bulbii sunt prinși în legături și așezați în cutii;

                  —

                  în cazul cepei destinate consumului în stare proaspătă (cipolla da consumo fresco), bulbii sunt curățați de învelișul exterior, iar tulpinile tăiate la 35-60 cm. Cepele sunt apoi prinse în legături de 1,5-6 kg și așezate în cutii sau în lăzi;

                  —

                  în ceea ce privește ceapa pentru conservare (cipolla da serbo), bulbii sunt înșirați direct pe pământ, apoi acoperiți cu frunze și lăsați la uscat timp de 8-15 zile, până ce devin mai compacți, mai rezistenți și de un roșu mai aprins. Odată deshidratați, bulbii pot fi fie decoletați, adică separați de tulpina aeriană, fie destinați producției de împletituri, caz în care tulpina rămâne intactă. Numărul minim de cepe necesar pentru a forma o împletitură, indiferent de dimensiunea cepelor, este de șase. Cepele se ambalează în săculețe sau cutii, cu o greutate variabilă de maximum 25 kg.

            Operațiunile de condiționare trebuie să aibă loc în aria de producție, cu respectarea metodelor tradiționale și a obiceiurilor locale, în vederea garantării trasabilității și controlului și a păstrării calității produsului.
      3.7.   Norme specifice privind etichetarea

      Pe ambalaje trebuie indicată mențiunea „Cipolla Rossa di Tropea Calabria” IGP, cu un corp de literă dublu ca dimensiune față de restul textului, însoțită de specificația tipului de ceapă („cipolloto”, „cipolla da consumo fresco” sau „cipolla da serbo”) și de marcă.
      La comercializare, cipollotti și cipolla da serbo în împletituri trebuie să poarte o etichetă adezivă sau similară, cu logoul Uniunii și cu marca produsului, iar cipolle da consumo fresco, așezate în cutii sau lădițe, trebuie să poarte eticheta completă, cu denumirea companiei, cu logoul Uniunii, cu marca și tipul produsului, pentru a asigura trasabilitatea și pentru a facilita recunoașterea clară a produsului.
      4.   Delimitarea concisă a ariei geografice

      Aria de producție a „Cipolla Rossa di Tropea Calabria IGP” cuprinde terenuri adecvate pentru acest tip de cultură, situate, integral sau parțial, pe teritoriul administrativ al următoarelor comune din regiunea Calabria:

                  (a)

                  provincia Cosenza:
                  o parte din comunele Fiumefreddo, Longobardi, Serra d’Aiello, Belmonte, Amantea;

                  (b)

                  provincia Catanzaro:
                  o parte din comunele Nocera Terinese, Falerna, Gizzeria, Lamezia Terme, Curinga;

                  (c)

                  provincia Vibo Valentia:
                  o parte din comunele Pizzo, Vibo Valentia, Briatico, Parghelia, Zambrone, Zaccanopoli, Zungri, Drapia, Tropea, Ricadi, Spilinga, Joppolo, Nicotera.

            5.   Legătura cu aria geografică

      5.1.   Specificitatea ariei geografice

      „Cipolla Rossa di Tropea Calabria” se cultivă pe terenuri mixte, nisipoase sau cu tendințe nisipoase, argiloase sau calcaroase, de origine aluvionară, situate de-a lungul zonei de coastă sau de-a lungul râurilor și pâraielor, care, în ciuda pietrișului, nu limitează dezvoltarea și creșterea bulbului. Terenurile de coastă sunt propice culturilor de ceapă timpurie destinată consumului în stare proaspătă, în timp ce terenurile continentale, formate din soluri argiloase, sunt mai potrivite pentru cultura cipolla da serbo. Ca în trecut, ceapa roșie este și astăzi prezentă atât în grădinile familiale, cât și în culturile extinse, și este parte integrantă din peisajul rural, din alimentația și specificul culinar local, precum și din rețetele tradiționale.
      Caracteristicile pedoclimatice ale teritoriului de referință permit obținerea unui produs unic, de înaltă calitate, cunoscut în întreaga lume.
      5.2.   Specificitatea produsului

      „Cipolla Rossa di Tropea Calabria” este cunoscută pentru caracteristicile sale calitative și organoleptice precum frăgezimea, dulceața și digerabilitatea. Aceste caracteristici permit degustarea „Cipolla Rossa di Tropea Calabria” și în stare crudă, în cantități cu siguranță mai mari decât cele permise de o ceapă obișnuită.
      5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)

      Cererea de recunoaștere a „Cipolla Rossa di Tropea Calabria” IGP este justificată de reputația și notorietatea produsului, create îndeosebi datorită diverselor inițiative de promovare, după cum o demonstrează sursele istorice și bibliografice. Diverse surse istorice și bibliografice menționează prima apariție a cepei în bazinul mediteranean și în Calabria, mai întâi la fenicieni, iar apoi la greci. Foarte apreciată în timpul Evului Mediu și al Renașterii, considerată un produs principal al alimentației și al economiei locale, ceapa era comercializată fie prin troc la fața locului, fie vândută și exportată pe mare în Tunisia, Algeria și Grecia. Numeroase scrieri ale călătorilor sosiți în Calabria între anii 1700 și 1800 care vizitaseră coasta tireniană vorbesc despre „Cipolla rossa” (ceapa roșie) obișnuită. Ceapa a fost dintotdeauna prezentă în alimentația agricultorilor și în producțiile locale; în anul 1905, cu ocazia unei călătorii în Calabria în decursul căreia a vizitat Tropea, doctorul Albert a fost impresionat de sărăcia țăranilor care nu mâncau decât ceapă. În primii ani ai secolului XX, ceapa din Tropea din micile grădini și culturi familiale începe să fie cultivată la scară largă; în anul 1929, construirea apeductului din Valle Ruffa permite irigarea acestor culturi și, prin urmare, creșterea recoltelor și ameliorarea calității produsului. Ceapa a devenit mai răspândită în timpul dinastiei de Bourbon, ajungând pe piețele din nordul Europei și devenind un produs căutat și deosebit de apreciat, după cum se afirmă în publicația Studi sulla Calabria – 1901 (Studii despre Calabria – 1901), publicație care face referire, de asemenea, la forma bulbului și la ceapa roșie alungită din Calabria. Primele statistici efectuate cu privire la cultura cepei în Calabria au fost incluse în Enciclopedia agraria Reda (1936-1939). Caracteristicile merceologice unice care au condus la notorietatea produsului la nivel național și, în special, valoarea istorică și culturală a zonei – considerată și astăzi vie și prezentă în practicile culturale și culinare, în expresiile idiomatice cotidiene și în manifestările folclorice – explică de ce acest produs a fost deseori imitat, iar denumirea sa face obiectul contrafacerii.

         Trimitere la publicarea caietului de sarcini

      Actuala administrație a lansat procedura națională de opoziție, publicând propunerea de modificare a IGP „Cipolla Rossa di Tropea Calabria” în Monitorul Oficial al Republicii Italiene nr. 185 din 10 august 2011.
      Textul consolidat al caietului de sarcini poate fi consultat la următoarea adresă web:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      sau
      accesând direct pagina de internet a Ministero delle politiche agricole alimentari e forestali (Ministerul Politicilor Agricole, Alimentare și Silvice) (http://www.politicheagricole.it), făcând clic pe „Qualità e sicurezza” (în partea superioară dreaptă a ecranului) și apoi pe „Disciplinari di Produzione all’esame dell’UE”.

         (1)  Înlocuit de Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare.


title: Regulamentul de punere în aplicare (UE) nr. 723/2014 al Comisiei din 23 iunie 2014 de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Nieheimer Käse (IGP)]

text:
               1.7.2014

               RO

               Jurnalul Oficial al Uniunii Europene

               L 192/36

         REGULAMENTUL DE PUNERE ÎN APLICARE (UE) NR. 723/2014 AL COMISIEI
   din 23 iunie 2014
   de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Nieheimer Käse (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 53 alineatul (2) al doilea paragraf,
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Germaniei de aprobare a unei modificări a caietului de sarcini al indicației geografice protejate „Nieheimer Käse”, înregistrată în temeiul Regulamentului (CE) nr. 414/2010 al Comisiei (2).

               (2)

               Cererea vizează modificarea caietului de sarcini prin precizarea proporției de chimen, care reprezintă doar un ingredient facultativ.

               (3)

               Comisia a examinat modificarea în cauză și a concluzionat că este justificată. Deoarece modificarea este minoră în sensul articolului 53 alineatul (2) al treilea paragraf din Regulamentul (UE) nr. 1151/2012, Comisia o poate aproba fără a recurge la procedura stabilită la articolele 50-52 din respectivul regulament,

         ADOPTĂ PREZENTUL REGULAMENT:
   Articolul 1
   Caietul de sarcini al indicației geografice protejate „Nieheimer Käse” se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Prezentul regulament este obligatoriu în toate elementele sale și se aplică direct în toate statele membre.

      Adoptat la Bruxelles, 23 iunie 2014.

            Pentru Comisie,

            pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 119, 13.5.2010, p. 3.

      ANEXĂ
      Se aprobă următoarea modificare a caietului de sarcini al indicației geografice protejate „Nieheimer Käse”:

                  Metoda de obținere:
                  În fraza „Se adaugă sare (2,5-3,5 %) și, după caz, chimen (0,01-0,03), iar pasta se amestecă astfel încât să se asigure o distribuție omogenă a ingredientelor”, se înlocuiește textul între paranteze „(0,01-0,03)” care urmează cuvântului „chimen” cu textul „(0,1-0,3 %)”.

                  Justificare:

                              Solicitantul, o asociație a producătorilor produsului în cauză, argumentează că în decursul a 65 de ani de producție a brânzei „Nieheimer Käse”, cantitatea de chimen adăugată a reprezentat întotdeauna 0,1-0,3 %.

                              Precizarea care figurează în rezumatul publicat în Jurnalul Oficial al Uniunii Europene („0,01-0,03”) reprezintă o greșeală de redactare. Semnul % care lipsea a fost adăugat în momentul publicării în Deutsches Markenblatt din 23.9.2005. Dacă s-ar adăuga chimen în produs ținând cont de zerourile suplimentare care apăreau după virgulă (adică în proporție de numai 1 la 10 000 până la 3 la 10 000 din greutatea totală), gustul acestui ingredient nu ar mai putea fi perceput.


title: Regulamentul de punere în aplicare (UE) 2015/788 al Comisiei din 20 mai 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               21.5.2015

               RO

               Jurnalul Oficial al Uniunii Europene

               L 125/34

         REGULAMENTUL DE PUNERE ÎN APLICARE (UE) 2015/788 AL COMISIEI
   din 20 mai 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 mai 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  74,3

                  MA

                  110,0

                  MK

                  101,3

                  ZZ

                  95,2

                  0707 00 05

                  AL

                  41,5

                  MK

                  57,0

                  TR

                  111,1

                  ZZ

                  69,9

                  0709 93 10

                  TR

                  128,9

                  ZZ

                  128,9

                  0805 10 20

                  EG

                  52,4

                  IL

                  70,8

                  MA

                  56,3

                  ZZ

                  59,8

                  0805 50 10

                  BO

                  147,7

                  BR

                  107,1

                  MA

                  111,5

                  TR

                  101,5

                  ZZ

                  117,0

                  0808 10 80

                  AR

                  91,3

                  BR

                  100,8

                  CL

                  138,3

                  NZ

                  126,3

                  US

                  189,0

                  UY

                  86,8

                  ZA

                  108,5

                  ZZ

                  120,1

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2016/80 al Comisiei din 13 ianuarie 2016 de înregistrare a unei denumiri în Registrul denumirilor de origine protejate și al indicațiilor geografice protejate [Σταφίδα Σουλτανίνα Κρήτης (Stafida Soultanina Kritis) (IGP)]

text:
               26.1.2016

               RO

               Jurnalul Oficial al Uniunii Europene

               L 17/3

         REGULAMENTUL DE PUNERE ÎN APLICARE (UE) 2016/80 AL COMISIEI
   din 13 ianuarie 2016
   de înregistrare a unei denumiri în Registrul denumirilor de origine protejate și al indicațiilor geografice protejate [Σταφίδα Σουλτανίνα Κρήτης (Stafida Soultanina Kritis) (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (3) litera (b),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Σταφίδα Σουλτανίνα Κρήτης” (Stafida Soultanina Kritis) depusă de Grecia a fost publicată în Jurnalul Oficial al Uniunii Europene
                   (2).

               (2)

               La 26 iunie 2014, Comisia a primit un act de opoziție din partea Izmir Commodity Exchange (Turcia). Acest act de opoziție a fost urmat de o declarație motivată de opoziție transmisă prin scrisoarea din 26 august 2014.

               (3)

               Comisia a examinat opoziția și a constatat că aceasta este admisibilă în sensul articolului 10 din Regulamentul (UE) nr. 1151/2012. Așadar, prin scrisoarea din 26 septembrie 2014, Comisia a invitat părțile interesate să demareze consultările care se impun pentru a ajunge la un acord, în conformitate cu procedurile lor interne.

               (4)

               Părțile nu au ajuns la un acord în termenul prevăzut.

               (5)

               Dat fiind că nu s-a ajuns la un acord, Comisia ar trebui să adopte o decizie în conformitate cu procedura menționată la articolul 52 alineatul (3) litera (b) din Regulamentul (UE) nr. 1151/2012.

               (6)

               Oponentul susține că cererea nu îndeplinește condițiile prevăzute la articolul 5, articolul 6 alineatele (3) și (4) și articolul 7 alineatul (1) din Regulamentul (UE) nr. 1151/2012. În opinia oponentului, caracteristicile produsului sunt lipsite de caracter distinctiv, întrucât condițiile climatice și pedologice, care constituie un element determinant pentru calitatea produsului, sunt identice cu cele din Turcia. Mai mult, cuvintele „sultan” și „sultaniye” își au originea etimologică în Turcia (mai precis în Anatolia). Denumirea „Soultanina” ar trebui, prin urmare, să fie atribuibilă Turciei. În plus, se pare că un produs denumit „Aegean Sultana”, similar cu „Σταφίδα Σουλτανίνα Κρήτης” (Stafida Soultanina Kritis), ar fi fost înregistrat ca denumire de origine protejată în Turcia și că el ar fi devenit o marcă înregistrată. În consecință, prezența termenului „Soultanina” în limba greacă ar reprezenta o amenințare la adresa denumirii turcești înregistrate, ar crea o concurență neloială și ar induce în eroare consumatorii. În fine, termenul „Soultanina” este omonim cu o denumire deja înregistrată și, prin urmare, el nu poate fi înregistrat. În consecință, cererea ar trebui să fie respinsă în ansamblul ei.

               (7)

               În pofida argumentelor de mai sus prezentate de oponent, indicația geografică protejată „Σταφίδα Σουλτανίνα Κρήτης” (Stafida Soultanina Kritis) ar trebui să fie înregistrată din următoarele motive.

               (8)

               Nu se contestă faptul că denumirea provine din Anatolia. Cu toate acestea, deoarece „Soultanina” a devenit, se pare, denumirea unui soi de viță de vie care se cultivă în multe țări, ea nu mai este legată de locul de origine. Prin urmare, din punct de vedere juridic, această denumire se poate referi la un produs care nu provine din Anatolia. „Soultanina” a fost deja clasificată ca un soi de viță de vie în conformitate cu Regulamentul (CEE) nr. 3800/81 al Comisiei de stabilire a clasificării soiurilor de viță de vie (3), în prezent abrogat. În cadrul juridic aplicabil în prezent, „Soultanina” a fost notificat ca un soi de struguri de vinificație în temeiul articolului 63 alineatul (1) litera (d) din Regulamentul (CE) nr. 607/2009 al Comisiei (4).

               (9)

               În ceea ce privește caracteristicile specifice ale „Σταφίδα Σουλτανίνα Κρήτης” (Stafida Soultanina Kritis) (IGP), documentul unic descrie corect și exhaustiv legătura dintre caracteristicile specifice ale produsului și aria geografică. Produsul este caracterizat printr-un conținut ridicat de zahăr (minimum 75 %) și un conținut mic de umiditate (maximum 16 %). Solurile calcaroase din Creta sunt favorabile dezvoltării unor plante care produc fructe de calitate foarte bună, dat fiind conținutul lor ridicat de zahăr. Precipitațiile reduse și îndelungata expunere la soare în timpul lunilor iulie și august, care reprezintă perioada de coacere a fructelor, au un efect favorabil asupra concentrației în zahăr. Precipitațiile care au loc în această perioadă duc la o diluare a zaharurilor în struguri, fapt care afectează calitatea acestora. Clima caldă și uscată și practica scufundării strugurilor într-o soluție alcalină înainte de uscare antrenează o pierdere rapidă de apă și, în același timp, concentrarea zaharurilor, stopând astfel procesul de închidere la culoare al strugurilor și conferind stafidelor culoarea lor caracteristică. Izmir Commodity Exchange nu a prezentat o motivare valabilă pentru a contesta aceste declarații.

               (10)

               Produsul din Turcia cunoscut drept „Aegean Sultanas” nu reprezintă o denumire de origine protejată (DOP) înregistrată în conformitate cu legislația UE. Acesta nu beneficiază de nicio protecție specială în conformitate cu Regulamentul (UE) nr. 1151/2012. În special, acesta nu poate fi considerat ca fiind de natură să împiedice înregistrarea unei denumiri omonime în conformitate cu articolul 6 alineatul (3) din Regulamentul (UE) nr. 1151/2012. În orice caz, „Soultanina” nu este denumirea unui produs omonimă cu „Aegean Sultanas”.

               (11)

               Denumirea „Soultanina” nu este, în sine, de natură să inducă consumatorii în eroare cu privire la originea produsului, întrucât ea se referă de fapt la un soi de viță de vie care poate fi cultivat în întreaga lume. În plus, în acest caz specific, denumirea „Soultanina” este însoțită de o mențiune geografică („Kritis”), care elimină orice îndoieli ipotetice cu privire la originea produsului.

               (12)

               Fără a aduce atingere protecției acordate „Σταφίδα σουλτανίνα Κρήτης” (Stafida Soultanina Kritis), denumirea „Soultanina” poate fi utilizată în continuare pe teritoriul Uniunii, sub rezerva respectării principiilor și normelor aplicabile în ordinea juridică a acesteia.

               (13)

               Opoziția nu precizează referințele exacte ale mărcii înregistrate în cauză. Nu există nicio mențiune referitoare la o marcă înregistrată de Turcia pe teritoriul UE.

               (14)

               Din motivele menționate mai sus, se poate concluziona că denumirea „Σταφίδα σουλτανίνα Κρήτης” (Stafida Soultanina Kritis) (IGP) ar trebui introdusă în Registrul denumirilor de origine protejate și al indicațiilor geografice protejate.

               (15)

               Măsurile prevăzute în prezentul regulament sunt conforme cu avizul Comitetului pentru politica în domeniul calității produselor agricole,

         ADOPTĂ PREZENTUL REGULAMENT:
   Articolul 1
   Se înregistrează denumirea Σταφίδα Σουλτανίνα Κρήτης (Stafida Soultanina Kritis) (IGP).
   Denumirea de la alineatul (1) identifică un produs din clasa 1.6. Fructe, legume și cereale, proaspete sau prelucrate din anexa XI la Regulamentul de punere în aplicare (UE) nr. 668/2014 al Comisiei (5).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 ianuarie 2016.

            Pentru Comisie

            Președintele

         Jean-Claude JUNCKER

      (1)  JO L 343, 14.12.2012, p. 1.

      (2)  JO C 101, 5.4.2014, p. 7.

      (3)  Regulamentul (CEE) nr. 3800/81 al Comisiei din 16 decembrie 1981 de stabilire a clasificării soiurilor de viță de vie (JO L 381, 31.12.1981, p. 1).

      (4)  Regulamentul (CE) nr. 607/2009 al Comisiei din 14 iulie 2009 de stabilire a unor norme de punere în aplicare a Regulamentului (CE) nr. 479/2008 al Consiliului în ceea ce privește denumirile de origine protejate și indicațiile geografice protejate, mențiunile tradiționale, etichetarea și prezentarea anumitor produse vitivinicole (JO L 193, 24.7.2009, p. 60).

      (5)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2017/1477 al Comisiei din 11 august 2017 de modificare a Regulamentului (CE) nr. 1051/2009 privind clasificarea anumitor mărfuri în Nomenclatura combinată

text:
               17.8.2017

               RO

               Jurnalul Oficial al Uniunii Europene

               L 211/6

         REGULAMENTUL DE PUNERE ÎN APLICARE (UE) 2017/1477 AL COMISIEI
   din 11 august 2017
   de modificare a Regulamentului (CE) nr. 1051/2009 privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
   întrucât:

               (1)

               Prin Regulamentul (CE) nr. 1051/2009 (2), Comisia a clasificat la codul NC 8701 90 90 un vehicul nou cu patru roți, descris în anexa la regulamentul menționat, la punctul 2, în prima coloană din tabel.

               (2)

               În cauza C-91/15 Kawasaki (3), Curtea de Justiție a hotărât că punctul 2 din tabelul din anexa la Regulamentul (CE) nr. 1051/2009 este lipsit de validitate, deoarece clasifică vehiculul în cauză la subpoziția 8701 90 90 din Nomenclatura combinată prevăzută în anexa I la Regulamentul (CEE) nr. 2658/87 al Consiliului (4), astfel cum a fost modificat prin Regulamentul (CE) nr. 948/2009 al Comisiei (5), iar nu la subpozițiile 8701 90 11-8701 90 39 din Nomenclatura combinată.

               (3)

               Din motive de securitate juridică, este necesar să se elimine dispozițiile care nu se mai aplică din ordinea juridică a Uniunii. Prin urmare, dispozițiile declarate lipsite de validitate ar trebui să fie eliminate, pentru a evita eventualele discrepanțe în clasificarea tarifară a anumitor vehicule și pentru a asigura aplicarea uniformă a Nomenclaturii combinate în Uniune.

               (4)

               Prin urmare, Regulamentul (CE) nr. 1051/2009 ar trebui modificat în consecință.

               (5)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   În anexa la Regulamentul (CE) nr. 1051/2009, punctul 2 se elimină.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 august 2017.

            Pentru Comisie,

            Pentru Președinte,

         Stephen QUEST

            Director general

            Direcția Generală Impozitare și Uniune Vamală

      (1)  JO L 269, 10.10.2013, p. 1.

      (2)  Regulamentul (CE) nr. 1051/2009 al Comisiei din 3 noiembrie 2009 privind clasificarea anumitor mărfuri în Nomenclatura combinată (JO L 290, 6.11.2009, p. 56).

      (3)  Hotărârea Curții de Justiție din 22 septembrie 2016, Kawasaki Motors Europe, C-91/15, ECLI:EU:C:2016:716.

      (4)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

      (5)  Regulamentul (CE) nr. 948/2009 al Comisiei din 30 septembrie 2009 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 287, 31.10.2009, p. 1).


title: Regulamentul de punere în aplicare (UE) nr. 171/2014 al Comisiei din 20 februarie 2014 de aprobare a unei modificări care nu este minoră din caietul de sarcini al unei denumiri înscrise în Registrul denumirilor de origine protejate și al indicațiilor geografice protejate [Nocciola di Giffoni (IGP)]

text:
               25.2.2014

               RO

               Jurnalul Oficial al Uniunii Europene

               L 55/3

      REGULAMENTUL DE PUNERE ÎN APLICARE (UE) NR. 171/2014 AL COMISIEI

   din 20 februarie 2014
   de aprobare a unei modificări care nu este minoră din caietul de sarcini al unei denumiri înscrise în Registrul denumirilor de origine protejate și al indicațiilor geografice protejate [Nocciola di Giffoni (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al denumirii de origine protejate „Nocciola di Giffoni”, înregistrată în temeiul Regulamentului (CE) nr. 2325/97 al Comisiei (2), astfel cum a fost modificat prin Regulamentul (CE) nr. 1257/2006 (3).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene, în conformitate cu articolul 50 alineatul (2) litera (a) din regulamentul respectiv (4).

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 februarie 2014.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 322, 25.11.1997, p. 33.

      (3)  JO L 228, 22.8.2006, p. 17.

      (4)  JO C 286, 2.10.2013, p. 7.

      ANEXĂ
      Produse agricole destinate consumului uman enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      ITALIA
      Nocciola di Giffoni (IGP)


title: Regulamentul de punere în aplicare (UE) 2017/1465 al Comisiei din 9 august 2017 privind clasificarea anumitor mărfuri în Nomenclatura combinată

text:
                  12.8.2017

                  RO

                  Jurnalul Oficial al Uniunii Europene

                  L 209/5

            REGULAMENTUL DE PUNERE ÎN APLICARE (UE) 2017/1465 AL COMISIEI
      din 9 august 2017
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:

                  (1)

                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute în prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 9 august 2017.

               Pentru Comisie,

               Pentru Președinte,

            Stephen QUEST

               Director general

               Direcția Generală Impozitare și Uniune Vamală

         (1)  JO L 269, 10.10.2013, p. 1.

         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

         ANEXĂ

                     Descrierea mărfurilor

                     Clasificare
                     (Cod NC)

                     Motive

                     (1)

                     (2)

                     (3)

                     Un dispozitiv (așa-numit „placă de încărcare wireless”) compus dintr-un adaptor cu un cablu cu o lungime de aproximativ 180 cm și o placă de încărcare. Cablul este prevăzut cu un conector pentru conectarea la placa de încărcare. Placa are formă circulară, cu o înălțime de aproximativ 8 mm, un diametru de aproximativ 80 mm și o greutate de 51 g.
                     Adaptorul transformă (redresează) curentul alternativ (CA – 240 V) în curent continuu (CC – 12 V) și îl transferă către placă. În placă, curentul continuu este transformat în curent alternativ, acesta generând un câmp electromagnetic.
                     Dispozitivul este conceput să încarce aparatele wireless. Atât placa, cât și aparatul care e încărcat sunt echipate cu tehnologia „Qi”, care reprezintă standardul pentru încărcarea wireless a aparatelor. Încărcarea wireless este realizată prin intermediul unui câmp electromagnetic.
                     A se vedea imaginea (*1).

                     8504 40 90

                     Clasificarea se stabilește pe baza regulilor generale 1, 3(c) și 6 de interpretare a Nomenclaturii combinate, precum și pe baza textului codurilor NC 8504 , 8504 40  și 8504 40 90 .
                     Funcțiile dispozitivului (redresarea curentului, transformarea curentului continuu în curent alternativ și transformarea într-un câmp electromagnetic) sunt acoperite de subpoziția 8504 40 . Clasificarea la subpoziția 8504 50  este deci exclusă.
                     Clasificarea la codul NC 8504 40 30  drept convertizoare statice de tipul celor folosite la aparate de telecomunicații, mașini automate de prelucrare a datelor și unități ale acestora este exclusă întrucât adaptorul CA/CC este conceput pentru a furniza curent electric unei varietăți de aparate electrice.
                     Întrucât nici redresarea curentului, nici transformarea curentului continuu în curent alternativ și nici generarea câmpului electromagnetic nu conferă dispozitivului caracterul său esențial, acesta trebuie clasificat prin aplicarea regulii generale de interpretare 3(c).
                     Prin urmare, dispozitivul trebuie clasificat la codul NC 8504 40 90  ca alt convertizor static.

            (*1)  Imaginea are un caracter pur informativ.


title: Regulamentul de punere în aplicare (UE) nr. 114/2014 al Comisiei din 4 februarie 2014 privind clasificarea anumitor mărfuri în Nomenclatura combinată

text:
               7.2.2014

               RO

               Jurnalul Oficial al Uniunii Europene

               L 38/22

      REGULAMENTUL DE PUNERE ÎN APLICARE (UE) NR. 114/2014 AL COMISIEI

   din 4 februarie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia orice fel de subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului (2), pentru o anumită perioadă, a informațiilor tarifare obligatorii furnizate în ceea ce privește mărfurile vizate de prezentul regulament, dar care nu sunt conforme cu dispozițiile prezentului regulament. Perioada respectivă ar trebui să fie de trei luni.

               (5)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, pentru o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 februarie 2014.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Monitor color cu ecran cu cristale lichide (LCD), cu o diagonală a ecranului de aproximativ 54 cm (21 de țoli), cu dimensiuni (fără suport) de aproximativ 37 × 47 × 7 cm, având:

                              —

                              o rezoluție de 1 200 × 1 600 de pixeli;

                              —

                              un raport de aspect de 3:4;

                              —

                              o distanță între pixeli de 0,270 mm;

                              —

                              o frecvență de baleiaj orizontal între 31 și 76 kHz;

                              —

                              o frecvență de baleiaj vertical între 49 și 61 kHz;

                              —

                              o luminozitate maximă de 250 cd/m2 care poate fi reglată;

                              —

                              un unghi total de vizualizare, orizontal și vertical, de 170°;

                              —

                              un raport de contrast de 550:1;

                              —

                              un timp de reacție de 30 ms;

                              —

                              butoane de pornire/oprire și control, inclusiv de selectare a modului de reglare.

                        Aparatul este echipat cu următoarele interfețe:

                              —

                              DVI-I;

                              —

                              D-Sub mini;

                              —

                              1 USB upstream și 2 USB downstream.

                        Poate pivota până la 90°.
                  Aparatul are un suport cu mecanism de înclinare și pivotare și o suprafață antireflectorizantă. El poate fi montat și pe perete.
                  Produsul este conform cu standardele „Digital Imaging and Communications in Medicine” (DICOM), inclusiv cu partea 14, permițând utilizatorului să seteze cu multă precizie corecțiile gama, ale luminozității și ale temperaturii de culoare, monitorul fiind capabil să afișeze gradații ale imaginilor color sau în tonuri de gri, cu acuratețea necesară în diagnosticarea medicală.
                  Monitorul este destinat utilizării medicale pentru afișarea imaginilor radiografice necesare în diagnosticarea clinică.

                  8528 59 31

                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8528, 8528 59 și 8528 59 31.
                  Având în vedere caracteristicile sale obiective, și anume conformitatea cu standardele DICOM, oferind utilizatorului posibilitatea de a seta cu multă precizie corecțiile gama, ale luminozității și ale temperaturii de culoare, monitorul fiind capabil să afișeze gradații ale imaginilor color sau în tonuri de gri, cu acuratețea necesară în diagnosticarea medicală, utilizarea prevăzută a monitorului este cea a unui ecran medical folosit în sistemele medicale pentru afișarea imaginilor radiografice necesare diagnosticării clinice. Monitorul nu este considerat a fi un tip de aparat utilizat exclusiv sau în principal în cadrul unui sistem de procesare automată a datelor de la poziția 8471. Clasificarea la subpoziția 8528 51 00 este așadar exclusă.
                  Deoarece produsul este capabil să afișeze semnale emise de o mașină automată de prelucrare a datelor la un nivel suficient pentru utilizarea practică în combinație cu o mașină automată de prelucrare a datelor, se consideră că este capabil să afișeze semnale de la mașini automate de prelucrare a datelor cu un nivel acceptabil de funcționalitate.
                  Prin urmare, monitorul trebuie clasificat la codul NC 8528 59 31, ca dispozitiv de afișare cu ecran plat care poate afișa semnale de la mașini automate de prelucrare a datelor cu un nivel acceptabil de funcționalitate, cu tehnologie LCD (ecran cu cristale lichide).


title: Regulamentul de punere în aplicare (UE) nr. 292/2014 al Comisiei din 21 martie 2014 privind autorizarea unui preparat de 6-fitază produs de Trichoderma reesei (CBS 126897) ca aditiv pentru hrana păsărilor de curte, a purceilor înțărcați, a porcilor pentru îngrășat și a scroafelor (titularul autorizației: ROAL Oy)  Text cu relevanță pentru SEE

text:
               22.3.2014

               RO

               Jurnalul Oficial al Uniunii Europene

               L 87/90

      REGULAMENTUL DE PUNERE ÎN APLICARE (UE) NR. 292/2014 AL COMISIEI

   din 21 martie 2014
   privind autorizarea unui preparat de 6-fitază produs de Trichoderma reesei (CBS 126897) ca aditiv pentru hrana păsărilor de curte, a purceilor înțărcați, a porcilor pentru îngrășat și a scroafelor (titularul autorizației: ROAL Oy)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, s-a depus o cerere de autorizare pentru un preparat de 6-fitază produs de Trichoderma reesei (CBS 126897). Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea vizează autorizarea unui preparat de 6-fitază produs de Trichoderma reesei (CBS 126897) ca aditiv pentru hrana păsărilor de curte și a porcilor, acesta urmând a fi clasificat în categoria „aditivi zootehnici”.

               (4)

               În avizele sale din 11 septembrie 2013 (2) și din 9 octombrie 2013 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul 6-fitază produs de Trichoderma reesei (CBS 126897) nu are un efect nociv asupra sănătății animale, a sănătății umane sau asupra mediului și că utilizarea sa poate îmbunătăți utilizarea fosforului, digestibilitatea și mineralizarea osoasă sau performanța puilor și a curcanilor pentru îngrășare. Aceste concluzii pot fi extinse la puicuțele pentru ouat și la curcanii crescuți pentru reproducție. Întrucât modul de acțiune al aditivului poate fi considerat similar în cazul tuturor speciilor de păsări de curte, această concluzie poate fi extrapolată la speciile de păsări de curte minore destinate îngrășării sau crescute pentru ouat sau pentru reproducție. În plus, autoritatea a concluzionat că aditivul poate contribui la creșterea mineralizării osoase, a digestibilității ileale, a utilizării fosforului și a performanței găinilor ouătoare. Aceste concluzii pot fi extrapolate la speciile minore de păsări de curte ouătoare. De asemenea, autoritatea a concluzionat că aditivul poate îmbunătăți digestibilitatea fosforului, retenția fosforului sau parametrii de performanță în cazul purceilor, al porcilor pentru îngrășat și al scroafelor. Autoritatea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Evaluarea preparatului 6-fitază produs de Trichoderma reesei (CBS 126897) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizare
   Preparatul menționat în anexă, aparținând categoriei „aditivi zootehnici” și grupului funcțional „promotori de digestibilitate”, este autorizat ca aditiv pentru hrana animalelor în condițiile prevăzute în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2014.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  EFSA Journal 2013; 11(10):3364.

      (3)  EFSA Journal 2013; 11(10):3433.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metoda de analiză

                  Specia sau categoria de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  Unități de activitate/kg de furaj complet cu un conținut de umiditate de 12 %

                     Categoria aditivilor zootehnici. Grup funcțional: promotori de digestibilitate

                  4a19

                  ROAL Oy

                  6-fitază
                  EC 3.1.3.26

                                 Compoziția aditivului

                              Preparat de 6-fitază
                              produs de Trichoderma reesei (CBS 126897)
                              având o activitate minimă de:
                              în formă solidă și lichidă: 5 000 FTU (1)/g

                                 Caracterizarea substanței active

                              6-fitază (EC 3.1.3.26)
                              produsă de Trichoderma reesei (CBS 126897)

                                 Metoda de analiză
                                  (2)

                              Determinarea 6-fitazei:
                              metodă colorimetrică bazată pe reacția enzimatică a 6-fitazei asupra fitatului: EN ISO 30024.

                  Păsări de curte, altele decât păsările ouătoare

                  —

                  250 FTU

                              1.

                              În instrucțiunile de utilizare a aditivului și a preamestecului se indică condițiile de depozitare și stabilitatea la tratamentul termic.

                              2.

                              Se utilizează în furajele combinate care conțin mai mult de 0,23 % fosfor fitinic.

                              3.

                              Doza maximă recomandată:

                                          —

                                          2 500 FTU/kg de furaj complet pentru păsările de curte;

                                          —

                                          1 750 FTU/kg de furaj complet pentru purceii înțărcați, porcii pentru îngrășat și scroafe.

                              4.

                              Pentru siguranță: în timpul manipulării, trebuie utilizate măști de protecție respiratorie, ochelari de protecție și mănuși.

                  11 aprilie 2024

                  Păsări ouătoare

                  150 FTU

                  Purcei înțărcați

                  500 FTU

                  Porci pentru îngrășat și scroafe

                  250 FTU

         (1)  1 FTU este cantitatea de enzimă care eliberează 1 micromol de fosfat anorganic pe minut dintr-un substrat de fitat de sodiu, la pH 5,5 și 37 °C.

         (2)  Detaliile privind metodele de analiză sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx


title: Regulamentul de punere în aplicare (UE) nr. 979/2011 al Comisiei din 3 octombrie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               4.10.2011

               RO

               Jurnalul Oficial al Uniunii Europene

               L 258/70

         REGULAMENTUL DE PUNERE ÎN APLICARE (UE) NR. 979/2011 AL COMISIEI
   din 3 octombrie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:
   Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la 4 octombrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 octombrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  BR

                  31,9

                  MK

                  48,8

                  ZZ

                  40,4

                  0707 00 05

                  MK

                  44,0

                  TR

                  111,6

                  ZZ

                  77,8

                  0709 90 70

                  TR

                  107,9

                  ZZ

                  107,9

                  0805 50 10

                  AR

                  66,9

                  BR

                  41,3

                  CL

                  65,2

                  TR

                  56,8

                  UY

                  61,2

                  ZA

                  74,6

                  ZZ

                  61,0

                  0806 10 10

                  CL

                  79,6

                  EG

                  65,0

                  MK

                  82,2

                  TR

                  103,4

                  ZA

                  62,4

                  ZZ

                  78,5

                  0808 10 80

                  CL

                  90,0

                  CN

                  82,6

                  NZ

                  109,5

                  US

                  83,3

                  ZA

                  80,1

                  ZZ

                  89,1

                  0808 20 50

                  CN

                  102,8

                  ZZ

                  102,8

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.